16. septembar

**16. septembar / rujan (16. 9)** jest 259. dan godine po gregorijanskom kalendaru (260. u prestupnoj godini). Do kraja godine još je 106 dana.

## Događaji 
* 681 – U bizantijskoj prijestonici Konstantinopolju, pod pokroviteljstvom cara Konstantina IV, zaključen Šesti vaseljenski sabor.
* 1859 – Škotski istraživač David Livingstone u istočnoj Africi otkrio veliko jezero Nyasa, koje sada dijele Malavi, Tanzanija i Mozambik.
* 1908 – Beč i Moskva se sporazumjeli da se Austro-Ugarska ne protivi otvaranju Bosfora za ruske brodove, a Rusija austrougarskoj aneksiji Bosne i Hercegovine, čime je okončana Aneksijska kriza.
* 1941 – Iranski šah Reza Kan Pahlavi abdicirao u korist 22-godišnjeg princa, Mohameda Reze. Abdikaciju iznudili Velika Britanija, SAD i SSSR zbog šahove pronjemačke politike.
* 1955 – Vojnim udarom s vlasti zbačen predsjednik Argentine Juan Perón. Poslije 18 godina provedenih u egzilu Peron se vratio u Argentinu 1973, kad je formirana peronistička vlada Héctora Campore i iste godine ponovo postao predsjednik Argentine. Poslije njegove smrti 1974. zamijenila ga njegova supruga Isabela Perón.
* 1966 – Izvođenjem opere Samuela Barbera *Antonije i Kleopatra* otvorena nova zgrada Metropolitan opere u Lincolnovom centru u New Yorku.
* 1978 – U Iranu poginulo 25.000 ljudi u zemljotresu jačine između 7,5 i 7,9 stepeni Richterove skale. Grad Tabas i velik broj sela potpuno razrušeni.
* 1995 – Borci Petog korpusa Armije Republike Bosne i Hercegovine ulaze u Ključ i zauzimaju grad od Vojske RS-a i Arkan paravojne jedinice, "Srpske dobrovoljačke garde".
* 2001 – Kina poslije 15 godina pregovora primljena u Svjetsku trgovinsku organizaciju.

## Rođeni 
### 11. vijek 
* 1098 – Hildegard von Bingen, njemačka teologinja i prirodnjakinja

### 14. vijek 
* 1386 – Henrik V, kralj Engleske

### 19. vijek 
* 1887 – Jean Arp, francuski slikar, vajar i pjesnik

### 20. vijek 
* 1924 – Lauren Bacall, američka pozorišna i filmska glumica, supruga Humphreyja Bogarta
* 1925 – B. B. King, američki muzičar
* 1927 – Sadako Ogata, japanska diplomatkinja
* 1952.
** Ivan Čarota, bjeloruski prevodilac i slavist
** Fatos Nano, albanski političar
* 1956 – David Copperfield, američki mađioničar
* 1956 – Mirko Šarović, bosanskohercegovački i srpski političar
* 1956 – Mickey Rourke, američki glumac
* 1968 – Marc Anthony, portorikanski pjevač
* 1975 – Muhamed Sinvar, vođa Hamasa u Pojasu Gaze
* 1978 – Michael Uhrmann, njemački skijaš-skakač
* 1979 – Flo Rida, američki reper
* 1983 – Kirsty Coventry, zimbabveanska plivačica, političarka i sportska funkcionerka
* 1994 – Aleksandar Mitrović, srbijanski nogometaš

## Umrli 
* 1647 – Salih-paša Nevesinjac, veliki vezir Osmanskog Carstva (pogubljen)
* 1701 – Jakov II, kralj Škota, Engleske i Irske
* 1736 – Gabriel Daniel Fahrenheit, njemački fizičar
* 1824 – Luj XVIII, kralj Francuske
* 1932 – Ronald Ross, engleski ljekar
* 1936 – Ibrahim Maglajlić, bosanskohercehovački reisul-ulema
* 1977 – Maria Callas, grčka operna pjevačica
* 2007 – Robert Jordan, američki pisac
* 2025.
** Robert Redford, američki glumac i režiser
** Milivoj Solar, hrvatski teoretičar književnosti

## Praznici 
* Dan grada Rovinja
* Dan nezavisnosti u Meksiku
* Dan nezavisnosti u Papui Novoj Gvineji
* Međunarodni dan očuvanja ozonskog omotača

## Vanjski linkovi 
* Na današnji dan (16. septembar), *BBC.co.uk*  
* Na današnji dan (16. septembar), *nytimes.com* 

*-16